# **บทที่ 1**

# บทนำ

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 17 กำหนดให้องค์การบริหารส่วนตำบลจัดทำแผนพัฒนาสามปี เพื่อใช้พัฒนาองค์กรปกครองส่วนท้องถิ่น เป็นแนวทางในการจัดทำงบประมาณรายจ่ายประจำปี รวมทั้งการจัดหาแหล่งงบประมาณอื่น เพื่อให้การปฏิบัติงาน ตามแผนงาน โครงการ กิจกรรม ที่กำหนดไว้ในแผนพัฒนาสามปี

**1.1 ลักษณะของแผนพัฒนาสามปี**

**แผนพัฒนาสามปี** หมายถึง แผนพัฒนาเศรษฐกิจและสังคมขององค์กรปกครองส่วนท้องถิ่น ที่สอดคล้องกับแผนยุทธศาสตร์การพัฒนา อันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้า ครอบคลุมระยะเวลาสามปี โดยมีการทบทวนเพื่อปรับปรุงเป็นประจำทุกปี

แผนพัฒนาสามปี เป็นการแปลงแผนยุทธศาสตร์การพัฒนาไปสู่การปฏิบัติ โดยมีหลักคิดที่ว่า ภายใต้ยุทธศาสตร์การพัฒนาหนึ่ง ๆ จะมีแนวทางการพัฒนาได้มากกว่าหนึ่งแนวทางและภายใต้แนวทางการพัฒนาหนึ่งจะมีโครงการ/กิจกรรมได้มากกว่าหนึ่งโครงการ/กิจกรรม ที่จะต้องนำมาดำเนินการเพื่อให้บรรลุตามวัตถุประสงค์และเป้าหมายที่ต้องการ ในแต่ละยุทธศาสตร์การพัฒนา ซึ่งจะมีผลต่อวัตถุประสงค์ เป้าหมาย จุดมุ่งหมาย การพัฒนาอย่างยั่งยืนและวิสัยทัศน์ในที่สุด การจัดทำแผนพัฒนาสามปีจะมีความสัมพันธ์ใกล้ชิดกับงบประมาณรายจ่ายประจำปี กล่าวคือ องค์กรปกครองส่วนท้องถิ่นใช้การวางแผนพัฒนาเป็นเครื่องมือในการจัดทำงบประมาณรายจ่ายประจำปี แผนพัฒนาสามปีมีลักษณะกว้าง ๆ ดังนี้

1. เป็นเอกสารที่แสดงความสอดคล้องกับแผนยุทธศาสตร์การพัฒนา
2. เป็นเอกสารที่แสดงแนวทางการพัฒนาและวัตถุประสงค์ของแนวทางการพัฒนาที่ชัดเจนและมีลักษณะเฉพาะเจาะจงที่ดำเนินการ
3. เป็นเอกสารที่แสดงโครงการ/กิจกรรมการพัฒนาที่จะดำเนินการเป็นห้วงระยะเวลาสามปี
4. เป็นเอกสารที่แสดงความเชื่อมโยงระหว่างแผนยุทธศาสตร์การพัฒนากับงบประมาณ รายจ่ายประจำปี

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 18 กำหนดให้แผนพัฒนาสามปี จัดทำให้แล้วเสร็จภายในเดือนมิถุนายน ก่อนจัดทำงบประมาณรายจ่ายประจำปี

**1.2 วัตถุประสงค์ของแผนพัฒนาสามปี**

1. เพื่อแสดงความสัมพันธ์เชื่อมโยงและสอดคล้องกันระหว่างแผนยุทธศาสตร์การพัฒนาและ

การจัดทำงบประมาณรายจ่ายประจำปี

1. เพื่อแสดงแนวทางการพัฒนาในช่างสามปีทีมีความสอดคล้องและสามารถสนองตอบต่อ

ยุทธศาสตร์การพัฒนาอย่างมีประสิทธิภาพ

1. เป็นการจัดเตรียมโครงการพัฒนาต่างๆ ให้อยู่ในลักษณะที่พร้อมจะบรรจุในเอกสาร งบประมาณรายจ่ายประจำปีและนำไปปฏิบัติทันที่เมื่อได้รับงบประมาณ
   1. **ขั้นตอนในการจัดทำแผนพัฒนาสามปี**

**ขันตอนที่ 1 การเตรียมการจัดทำแผน**

เป็นการเตรียมข้อมูลต่าง ๆ ในการจัดทำแผนเสนอโครงการจัดทำแผนพัฒนาสามปี ห้วงปี พ.ศ. 2559 ถึง พ.ศ. 2561 ผ่านปลัดองค์กรปกครองส่วนท้องถิ่น ให้ผู้บริหารท้องถิ่นอนุมัติ ซึ่งโครงการ ดังกล่าวจะเป็นการกำหนดทรัพยากรในการจัดทำแผนพัฒนา และกำหนดปฏิทินการทำงานไว้อย่างชัดเจน และแจ้งโครงการที่ได้รับอนุมัติให้ผู้เกี่ยวข้องทราบ

**ขั้นตอนที่ 2 การคัดเลือกยุทธศาสตร์และแนวทางการพัฒนา**

คณะกรรมการสนับสนุนการจัดทำแผนพัฒนาจะสรุปยุทธศาสตร์การพัฒนาและแนวทางการพัฒนาจากแผนยุทธศาสตร์การพัฒนา พร้อมทั้งข้อมูลที่เกี่ยวข้อง ปัญหาความต้องการของท้องถิ่น เสนอคณะกรรมการพัฒนาท้องถิ่น เพื่อร่วมกันพิจารณาคัดเลือกยุทธศาสตร์การพัฒนา แนวทางการพัฒนาที่ สมควรนำมาใช้เป็นแนวทางการจัดทำแผนพัฒนาสามปี (พ.ศ.2560 – 2562) เพื่อเป็นกรอบในการพิจารณาจัดทำโครงการ/กิจกรรม ในแผนพัฒนาสามปี

**ขั้นตอนที่ 3 การเก็บรวมรวมข้อมูลและการวิเคราะห์ข้อมูล**

คณะกรรมการสนับสนุนการจัดทำแผนพัฒนาท้องถิ่น ดำเนินการสำรวจและเก็บรวบรวม ข้อมูลที่จำเป็นต่อการจัดทำแผนพัฒนาสามปี เพื่อเป็นข้อมูลที่จะนำมาวิเคราะห์ข้อมูล ซึ่งประกอบด้วย 4 กิจกรรมหลัก ได้แก่

1. การประเมินผลการพัฒนาที่ผ่านมา
2. การคัดเลือกยุทธศาสตร์การพัฒนา
3. การจัดลำดับความสำคัญของแนวทางการพัฒนาในห้วงสามปี
4. การตัดสินใจเลือกแนวทางการพัฒนาในห้วงสามปี

**ขั้นตอนที่ 4 การกำหนดวัตถุประสงค์ของแนวทางการพัฒนา**

หลังจากได้แนวทางการพัฒนาในช่วงสามปีแล้วให้ที่ประชุมร่วมกันพิจารณาคัดเลือกวัตถุประสงค์ของยุทธศาสตร์การพัฒนามาจัดทำเป็นวัตถุประสงค์ของแนวทางการพัฒนาโดยพิจารณาคัดเลือกวัตถุประสงค์ของยุทธศาสตร์การพัฒนาจากแผนยุทธศาสตร์การพัฒนาที่สอดคล้องกับแนวทางการพัฒนาในช่วงสามปี โดยนำวัตถุประสงค์ดังกล่าวมาจัดทำเป็นวัตถุประสงค์ของแนวทางการพัฒนาในช่วงสามปี

**ขั้นตอนที่ 5 การจัดทำรายละเอียดโครงการ/กิจกรรมการพัฒนา**

คณะกรรมการสนับสนุนการจัดทำแผนพัฒนาท้องถิ่นพิจารณาคัดเลือกโครงการที่สอดคล้องกับแนวทางการพัฒนาในช่วงสามปี มาจัดทำรายละเอียดโครงการในด้านเป้าหมาย ผลผลิต ผลลัพธ์ งบประมาณ ระยะเวลา ผู้รับผิดชอบและตัวชี้วัดความสำเร็จ โดยเน้นการศึกษารายละเอียดของกิจกรรมที่จะดำเนินการในปีแรกของแผนพัฒนาสามปี เพื่อให้สามารถนำไปจัดทำงบประมาณรายจ่ายประจำปีได้

**ขั้นตอนที่ 6 การจัดทำร่างแผนพัฒนาสามปี**

1. คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาสามปี โดยมีเค้าโครงประกอบด้วย 4 ส่วนดังนี้

ส่วนที่ 1 บทนำ

ส่วนที่ 2 สรุปผลการพัฒนาท้องถิ่นในปีที่ผ่านมา

ส่วนที่ 3 การนำแผนพัฒนาสามปีไปสู่การปฏิบัติ

ส่วนที่ 4 แนวทางการติดตามประเมินผล

2. คณะกรรมการสนับสนุนการจัดทำแผนพัฒนาท้องถิ่น จัดเวทีประชาคม ซึ่งประกอบด้วยคณะกรรมการพัฒนาท้องถิ่น ประชาคมท้องถิ่นและหน่วยงานที่เกี่ยวข้อง เพื่อเสนอร่างแผนพัฒนาสามปีและรับฟังความคิดเห็น ข้อเสนอแนะแล้วนำไปปรับปรุงแผนพัฒนาสามปีให้สมบูรณ์ต่อไป

3. คณะกรรมการสนับสนุนการจัดทำแผนพัฒนาท้องถิ่นนำร่างแผนพัฒนาสามปีที่ปรับปรุงแล้ว ให้คณะกรรมการพัฒนาท้องถิ่นเพื่อพิจารณาสนับสนุนการจัดทำแผนพัฒนาท้องถิ่น

**ขั้นตอนที่ 7 การอนุมัติและประกาศใช้แผนพัฒนาสามปี**

1. คณะกรรมการพัฒนาท้องถิ่นร่วมกับประชาคมท้องถิ่น กำหนดประเด็นหลักการพัฒนาให้สอดคล้องกับวิสัยทัศน์ พันธกิจและจุดมุ่งหมายเพื่อการพัฒนาในแผนยุทธศาสตร์การพัฒนารวมทั้งสอดคล้องกับปัญหาความต้องการของประชาคมและชุมชน โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนชุมชนมาพิจารณาประกอบการจัดทำแผนพัฒนาสามปี

2. คณะกรรมการสนับสนุนการจัดทำแผนพัฒนาท้องถิ่นรวบรวมประเด็นหลัก การพัฒนา ปัญหาความต้องการและข้อมูลนำมาจัดทำร่างแผนพัฒนาสามปี แล้วนำเสนอคณะกรรมการพัฒนาท้องถิ่น

3. คณะกรรมการพัฒนาท้องถิ่นพิจารณาร่างแผนพัฒนาสามปีเพื่อเสนอผู้บริหารท้องถิ่น

4. สภาท้องถิ่นพิจารณาร่างแผนพัฒนาสามปี เพื่อให้ความเห็นชอบแล้วผู้บริหารท้องถิ่นพิจารณาอนุมัติและประกาศใช้แผนพัฒนาสามปีต่อไป

**1.4 ประโยชน์ของการจัดทำแผนพัฒนาสามปี**

- แผนพัฒนาสามปี เป็นแผนพัฒนาเศรษฐกิจและสังคมขององค์ปกครองส่วนท้องถิ่น ซึ่งสอดคล้อง กับวิสัยทัศน์ พันธกิจ และจุดมุ่งหมาย เพื่อการพัฒนาในแผนยุทธศาสตร์ รวมทั้งสอดคล้องกับปัญหาความต้องการของประชาชนของชุมชนหมู่บ้านต่างๆ มีลักษณะเป็นการกำหนดรายละเอียดแผนงาน โครงการพัฒนาที่จัดขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้า ครอบคลุมห้วงเวลาสามปี โดยมีการทบทวนเพื่อปรับปรุงแผนเป็นประจำทุกปี เป็นแผนพัฒนาที่แสดงถึงการเชื่อมโยงระหว่างแผนยุทธศาสตร์การพัฒนากับงบประมาณรายจ่ายประจำปี นอกจากนี้แผนพัฒนาสามปียังเป็นแผนพัฒนาที่มีความทันสมัย ทันเหตุการณ์ เพราะระเบียบกระทรวงมหาดไทยว่าด้วยการจัดทำแผนพัฒนา ขององค์กรปกครองส่วนท้องถิ่น พ.ศ. 2548 ข้อ18 กำหนดให้มีการทบทวนเพื่อปรับปรุงแผนพัฒนาสามปีเป็นประจำทุกปี

- การวางแผนพัฒนาสามปี จึงเป็นเครื่องมือที่จะช่วยให้องค์การบริหารส่วนตำบลสามารถดำเนินการได้บรรลุตามวัตถุประสงค์และใช้ทรัพยากรการบริหารงานขององค์การบริหารส่วนตำบล ได้อย่างมีประสิทธิภาพคุ้มค่าและตรงตามความต้องการของประชาชนเพื่อให้เกิดประโยชน์สูงสุดต่อประชาชนใช้บริการ

## บทที่ 2

## สรุปผลการพัฒนาท้องถิ่นในปีที่ผ่านมา

### 2.1 การสรุปสถานการณ์การพัฒนา

**- ผลการวิเคราะห์ศักยภาพเพื่อประเมินสภาพการพัฒนาในปัจจุบันและโอกาสพัฒนาในอนาคตของท้องถิ่น ด้วยเทคนิค SWOT Analysis (จุดแข็ง จุดอ่อน โอกาส และอุปสรรค)**

ผลการวิเคราะห์ศักยภาพเพื่อประเมินสถานภาพการพัฒนาในปัจจุบันและโอกาสการพัฒนาในอนาคต ของท้องถิ่น ด้วยเทคนิค  **SWOT Analysis** พิจารณาจากสภาพแวดล้อมปัจจัยภายในองค์การบริหารส่วนตำบลหนองหงส์ ได้แก่ จุดแข็ง (Strength –S) จุดอ่อน (Weak –W) และปัจจัยภายนอกได้แก่ โอกาส (Opportunity –O) และอุปสรรค (Threat – T) เป็นเครื่องมือดังนี้

**การวิเคราะห์ปัจจัยภายใน (Inside Out)**

|  |  |
| --- | --- |
| **S = Strength (จุดแข็ง)** | **W = Weakness (จุดอ่อน)** |
| 1. ด้านการบริหาร  1.1 มีโครงสร้างการแบ่งส่วนราชการชัดเจน ครอบคลุมอำนาจหน้าที่ตามภารกิจ  1.2 มีการแบ่งงาน/มอบหมายงานอย่างชัดเจน  1.3 ผู้บริหารท้องถิ่นสามารถกำหนดนโยบายได้ภายใต้กรอบของกฎหมาย  1.4 มีการมอบอำนาจการบริหารงานตามลำดับขั้น  1.5 มีการกำกับดูแลจากส่วนกลางและส่วนภูมิภาค | 1. ด้านการบริหาร  1. ขาดการวางผังเมืองที่ดี เพื่อรองรับการพัฒนาในอนาคต |
| 2. ด้านบุคลากร  2.1 สามารถจัดกรอบอัตรากำลังได้เองตามภารกิจและงบประมาณ  2.2 บุคลากรส่วนใหญ่มีภูมิลำเนาอยู่ในพื้นที่ ทำให้เข้าใจวัฒนธรรมและปัญหาของท้องถิ่น  2.3 บุคลากรมีการพัฒนาตนเองโดยการประชุม ฝึกอบรม และศึกษาต่อในระดับที่สูงขึ้น | 2. ด้านบุคลากร  2.1 บุคลากรมีการโอน (ย้าย) บ่อย ทำให้การทำงานไม่ต่อเนื่อง  2.2 บุคลากรไม่เพียงพอที่จะรองรับภารกิจทั้งที่เป็นอำนาจหน้าที่ที่ต้องทำและภารกิจที่ได้รับการถ่ายโอน  3.3 บุคลากรบางคนยังขาดการพัฒนาศักยภาพและขาดทักษะ ประสบการณ์ ไม่เรียนรู้งาน |
| 3. ด้านงบประมาณ  3.1 มีรายได้จากการจัดเก็บภาษีเป็นของตนเอง ทำให้มีอิสระและเกิดความคล่องตัวในการบริหารงบประมาณ  3.2 ได้รับงบประมาณจกการจัดสรรจากส่วนกลาง | 3. ด้านงบประมาณ  3.1 การจัดสรรงบประมาณจากส่วนกลางไม่เป็นไปตามเป้าหมายที่กำหนด มีแนวโน้มลดลงทุกปี  3.2 งบประมาณจำนวนมากใช้ในการพัฒนาด้านโครงสร้างพื้นฐาน ทำให้ด้านอื่นๆ ขาดการพัฒนา เช่น ด้านเศรษฐกิจ สังคมและคุณภาพชีวิต |

|  |  |
| --- | --- |
| **S = Strength (จุดแข็ง)** | **W = Weakness (จุดอ่อน)** |
| 4. ด้านระเบียบ/กฎหมาย/อำนาจหน้าที่  4.1 พระราชบัญญัติกำหนดแผนและขั้นตอนการกระจายอำนาจฯ เอื้อต่อการบริหารงานขององค์กรปกครองส่วนท้องถิ่น ทำให้ อบต. มีอำนาจในการบริหารจัดการงานได้ทั่วถึงและรวดเร็ว  4.2 การถ่ายโอนภารกิจมีแนวโน้มเพิ่มขึ้นมากตามแผนการกระจายอำนาจฯ | 4. ด้านระเบียบ/กฎหมาย/อำนาจหน้าที่  4.1 อำนาจหน้าที่ตามแผนการกระจายอำนาจฯ บางภารกิจขาดความชัดเจน  4.2 การถ่ายโอนภารกิจขาดการกำกับดูแลจากหน่วยงานจากต้นสังกัด ถ่ายโอนภารกิจแต่ไม่ถ่ายโอนงบประมาณ  4.3 มีส่วนราชการหลายส่วนในพื้นที่ที่มีอำนาจหน้าที่ทับซ้อน ทำให้ไม่สามารถแก้ไขปัญหาได้ทันทวงที |

**การวิเคราะห์ปัจจัยภายนอก (Outside In)**

|  |  |
| --- | --- |
| **O = Opportunity (โอกาส)** | T = Threat (อุปสรรคหรือข้อจำกัด) |
| 1. ด้านการเมืองการปกครอง  1.1 แนวโน้มการกระจายอำนาจ/ข้อเสนอการปฏิรูปโครงสร้างอำนาจหน้าที่ ทำให้บทบาทการบริหารราชการส่วนท้องถิ่นเพิ่มขึ้น  1.2 รัฐบาลให้ความสำคัญกับการพัฒนาพื้นที่ (Area – Based) และการบริหารราชการแบบบูรณาการ | 1. ด้านการเมืองการปกครอง  1.1 การเปลี่ยนแปลงทางการเมือง และการแทรกแซง ทางการเมือง การเมืองขาดเสถียรภาพ ส่งผลต่อการดำเนินนโยบายที่ขาดความต่อเนื่อง  1.2 พื้นที่ทับซ้อนระหว่างส่วนภูมิภาคกับส่วนท้องถิ่น อาจส่งผลกระทบต่อการบริหารงานได้ |
| 2. ด้านเศรษฐกิจ  2.1 การขยายตลาดทางการค้าการลงทุนทั้งภาคเกษตรและอุตสาหกรรมในครัวเรือน  2.2 การสร้างมูลค่าเพิ่มและความแตกต่างในสินค้า  2.3 แนวทางการพัฒนาประเทศยึดหลักปรัชญาเศรษฐกิจพอเพียง  2.4 อัตราค่าแรงขั้นต่ำ 300 บาท | 2. ด้านเศรษฐกิจ  2.1 ความขัดแย้งทางการเมืองส่งผลให้การพัฒนาไม่ต่อเนื่อง  2.2 ค่าครองชีพสูงขึ้น ความผันผวนของราคาสินค้าอุปโภค/บริโภค เช่น น้ำมัน ข้าวสารอาหารแห้ง แพงสูงขึ้นอย่างต่อเนื่อง  2.3 ราคาพืชผลการเกษตรไม่คงที่ ขึ้นอยู่กับกลไกราคาของตลาด  2.4 ประชากรส่วนใหญ่ประกอบอาชีพการเกษตร  2.5 เกิดภัยพิบัติ เช่น อุทกภัย ภัยแล้ง ทำให้เกิดความเสียหายต่อผลผลิตทางการเกษตร |

|  |  |
| --- | --- |
| **O = Opportunity (โอกาส)** | T = Threat (อุปสรรคหรือข้อจำกัด) |
| 3. ด้านสังคม วัฒนธรรม  3.1 มีสถานศึกษาในพื้นที่ และมีศูนย์การเรียนรู้นอกระบบ ซึ่งมีความพร้อม มีศักยภาพในการจัดการศึกษาอย่างทั่วถึง  3.2 มีโรงพยาบาลส่งเสริมสุขภาพตำบล ศูนย์ อปพร.ประจำตำบล รวมถึงการให้บริการด้านสุขภาพอย่างทั่วถึง  3.3 รัฐบาลกำหนดให้การแก้ไขปัญหาและป้องกันปัญหายาเสพติดเป็นวาระแห่งชาติ  3.4 การขยายตัวเป็นชุมชนเมืองในบางจุดของตำบล  3.5 มีวัดและสำนักสงฆ์ เป็นศูนย์รวมด้านจิตใจภาคประชาชน | 3. ด้านสังคม วัฒนธรรม  3.1 ปัญหาการแพร่ระบาดของยาเสพติดในพื้นที่  3.2 ประชากรแฝงทำให้การจัดสรรงบประมาณจากรัฐบาลไม่สมดุลกับจำนวนประชากรที่มีอยู่จริง เบียดบังการใช้ทรัพยากรของท้องถิ่น  3.3 การตอบรับกระแสบริโภคนิยมและวัฒนธรรมตะวันตกของประชาชน  3.4 ปัญหายาเสพติด แหล่งอบายมุขเป็นการมอมเมาเยาวชนก่อให้เกิดปัญหาสังคม |
| 4. นโยบายรัฐบาล  4.1 นโยบายการแก้ไขและป้องกันปัญหายาเสพติดเป็นวาระแห่งชาติ  4.2 ยกระดับคุณภาพชีวิตของประชาชน  - พักหนี้เกษตรกรที่มีหนี้ต่ำกว่า 500,000 บาท  - ค่าแรงขั้นต่ำ 300 บาท  - ปริญญาตรีมีรายได้เดือนละไม่น้อยกว่า 15,000 บาท  - เบี้ยยังชีพรายเดือนแบบขั้นบันไดสำหรับผู้สูงอายุ | 4. นโยบายรัฐบาล  4.1 นโยบายส่วนใหญ่ของรัฐบาลเป็นนโยบายประชานิยม  4.2 นโยบายบางนโยบายที่ไม่สามารถดำเนินการได้จริง |
| 5. ทรัพยากรธรรมชาติและสิ่งแวดล้อม  5.1 มีแหล่งน้ำธรรมชาติสามารถใช้ประโยชน์ในการเกษตร  5.2 มีที่ดินในการพัฒนาเป็นแหล่งการเกษตรจำนวนมาก  5.3 มีแหล่งทรัพยากรธรรมชาติที่เอื้อต่อการพัฒนาเป็นแหล่งท่องเที่ยวให้มีประสิทธิภาพ | 5. ทรัพยากรธรรมชาติและสิ่งแวดล้อม  5.1 ระบบกำจัดขยะ  5.2 ขาดจิตสำนึกในการรับผิดชอบร่วมกัน ในการอนุรักษ์ทรัพยากรธรรมชาติและสิ่งแวดล้อม |

|  |  |
| --- | --- |
| **O = Opportunity (โอกาส)** | T = Threat (อุปสรรคหรือข้อจำกัด) |
| 6. เทคโนโลยีสารสนเทศ  6.1 เทคโนโลยีที่ทันสมัยทำให้การปฏิบัติงานและการเชื่อมโยงข้อมูลกับหน่วยงานต่างๆ และให้บริการข้อมูลมีประสิทธิภาพมากขึ้น  6.2 การสืบค้นข้อมูลจากแหล่งข้อมูลภายนอกสะดวกรวดเร็วขึ้นทันต่อเหตุการณ์ตลอดเวลา | 6. เทคโนโลยีสารสนเทศ  6.1 ขาดบุคลากรที่มีความสามารถทางด้าน ICT  6.2 ไม่มีระบบฐานข้อมูล ที่สามารถนำมาบริหารจัดการและใช้ประโยชน์อย่างมีประสิทธิภาพ |

### 2.2 การประเมินผลการนำแผนพัฒนาสามปีไปปฏิบัติในเชิงปริมาณ

### ตาราง แสดงจำนวนโครงการที่ปรากฏอยู่ในแผน และจำนวนโครงการที่ได้ปฏิบัติ (เฉพาะปี 2558)

|  |  |  |
| --- | --- | --- |
| ยุทธศาสตร์ | จำนวนโครงการ | |
| จำนวนโครงการที่ปรากฏอยู่ในแผน | จำนวนโครงการที่ได้ปฏิบัติ |
| 1. ยุทธศาสตร์การพัฒนาด้านเศรษฐกิจและการท่องเที่ยว | 14 | 3 |
| 2. ยุทธศาสตร์การพัฒนาด้านคุณภาพชีวิตและสังคม | 17 | 12 |
| 3. ยุทธศาสตร์การพัฒนาด้านการศึกษา ศาสนาและวัฒนธรรม | 28 | 17 |
| 4. ยุทธศาสตร์การพัฒนาด้านโครงสร้างพื้นฐาน | 45 | 37 |
| 5. ยุทธศาสตร์การพัฒนาด้านการจัดการทรัพยากรธรรมชาติและสิ่งแวดล้อม | 10 | 2 |
| 6. ยุทธศาสตร์การพัฒนาด้านการเมืองการบริหาร | 61 | 24 |
| รวม | 175 | 95 |
| คิดเป็นร้อยละ | | 54.28 |

แผนภูมิ เปรียบเทียบจำนวนโครงการที่ปรากฏอยู่ในแผนพัฒนา กับจำนวนโครงการที่ได้ปฏิบัติ (เฉพาะปี 2558)

ตารางแสดงจำนวนงบประมาณที่ปรากฏในแผน และจำนวนงบประมาณที่ได้ดำเนินการ (เฉพาะปี 2558)

|  |  |  |
| --- | --- | --- |
| ยุทธศาสตร์ | จำนวนโครงการ | |
| งบประมาณที่ปรากฎอยู่ในแผน | งบประมาณที่ได้ดำเนินการ |
| 1. ยุทธศาสตร์การพัฒนาด้านเศรษฐกิจและการท่องเที่ยว | 2,250,000 | 246,555 |
| 2. ยุทธศาสตร์การพัฒนาด้านคุณภาพชีวิตและสังคม | 5,150,000 | 1,737,086 |
| 3. ยุทธศาสตร์การพัฒนาด้านการศึกษา ศาสนาและวัฒนธรรม | 5,680,000 | 4,534,573 |
| 4. ยุทธศาสตร์การพัฒนาด้านโครงสร้างพื้นฐาน | 62,050,000 | 13,849,907 |
| 5. ยุทธศาสตร์การพัฒนาด้านการจัดการทรัพยากรธรรมชาติและสิ่งแวดล้อม | 2,250,000 | 89,275 |
| 6. ยุทธศาสตร์การพัฒนาด้านการเมืองการบริหาร | 38,505,000 | 849,890 |
| รวม | 115,885,000 | 21,308,286 |
| คิดเป็นร้อยละ | | 18.39 |

แผนภูมิ เปรียบเทียบจำนวนโครงการที่ปรากฏอยู่ในแผนพัฒนา กับจำนวนโครงการที่ได้ปฏิบัติ (เฉพาะปี 2558)

**2.3 การประเมินประสิทธิภาพของแผนพัฒนาสามีในเชิงคุณภาพ**

จากการสำรวจความพึงพอใจของประชาชน ต่อการดำเนินงานขององค์การบริหารส่วนตำบลหนองหงส์ ในภาพรวม จำนวนผู้กรอกแบบสอบถาม จำนวน 140 คน สรุปได้ดังนี้

พอใจมาก ร้อยละ 14.91

พอใจ ร้อยละ 68.90

ไม่พอใจ ร้อยละ 16.17

จากการสำรวจความพึงพอใจของประชาชนต่อการดำเนินงานขององค์การบริหารส่วนตำบลหนองหงส์ในแต่ละยุทธศาสตร์ จำนวนผู้กรอกแบบสอบถาม จำนวน 140 คน สรุปได้ดังนี้

1. ยุทธศาสตร์การพัฒนาด้านเศรษฐกิจและการท่องเที่ยว

ในภาพรวมพอใจ คิดเป็นร้อยละ 8.0

2. ยุทธศาสตร์การพัฒนาด้านคุณภาพชีวิตและสังคม

ในภาพรวมพอใจ คิดเป็นร้อยละ 8.0

3. ยุทธศาสตร์การพัฒนาด้านการศึกษา ศาสนาและวัฒนธรรม

ในภาพรวมพอใจ คิดเป็นร้อยละ 7.9

4. ยุทธศาสตร์การพัฒนาด้านโครงสร้างพื้นฐาน

ในภาพรวมพอใจ คิดเป็นร้อยละ 7.9

5. ยุทธศาสตร์การพัฒนาด้านการจัดการทรัพยากรธรรมชาติและสิ่งแวดล้อม

ในภาพรวมพอใจ คิดเป็นร้อยละ 7.9

6. ยุทธศาสตร์การพัฒนาด้านการเมืองการบริหาร

ในภาพรวมพอใจ คิดเป็นร้อยละ 7.8

### บทที่ 3

### การนำแผนพัฒนาสามปีไปสู่การปฏิบัติ

**3.1 แนวทางการพัฒนาและยุทธศาสตร์การพัฒนา**

**แผนยุทธศาสตร์การพัฒนาขององค์การบริหารส่วนตำบลหนองหงส์**

|  |  |  |
| --- | --- | --- |
| **ที่** | **แนวทางการพัฒนา** | **ยุทธศาสตร์** |
| 1 | แนวทางที่ 1 พัฒนาอาชีพให้แก่ประชาชน  แนวทางที่ 2 ส่งเสริมให้ประชาชนมีรายได้เพิ่มขึ้นและเกิดการออม  แนวทางที่ 3 ปรับปรุงและพัฒนาแหล่งท่องเที่ยว | ด้านเศรษฐกิจและการท่องเที่ยว |
| 2 | แนวทางที่ 1 ส่งเสริมจัดสวัสดิการและนันทนาการ  แนวทางที่ 2 ส่งเสริมสุขภาพอนามัยของประชาชน  แนวทางที่ 3 รักษาความปลอดภัยในชีวิตและทรัพย์สิน | ด้านคุณภาพชีวิตและสังคม |
| 3 | แนวทางที่ 1 ส่งเสริมการศึกษาของประชาชน  แนวทางที่ 2 เพิ่มช่องทางในการรับรู้ข่าวสารให้แก่ประชาชน  แนวทางที่ 3 ส่งเสริมและสนับสนุน กิจกรรมทางศาสนา จริยธรรม  แนวทางที่ 4 ส่งเสริมและสนับสนุนประเพณี วัฒนธรรมและภูมิปัญญาท้องถิ่น | ด้านการศึกษา ศาสนาและวัฒนธรรม |
| 4 | แนวทางที่ 1 ก่อสร้าง ปรับปรุง ซ่อมแซมถนน สะพาน ทางเท้า ท่อระบายน้ำ  แนวทางที่ 2 พัฒนาระบบสาธารณูปโภค  แนวทางที่ 3 พัฒนาจัดหาแหล่งน้ำเพื่ออุปโภค บริโภคและน้ำเพื่อการเกษตร  แนวทางที่ 4 พัฒนาระบบผังเมืองรวม | ด้านโครงสร้างพื้นฐาน |
| 5 | แนวทางที่ 1 สร้างจิตสำนึกและความตระหนักในการจัดการทรัพยากรธรรมชาติและสิ่งแวดล้อม  แนวทางที่ 2 บำบัดและฟื้นฟูทรัพยากรธรรมชาติและสิ่งแวดล้อม | ด้านการจัดการทรัพยากรธรรมชาติและสิ่งแวดล้อม |
| 6 | แนวทางที่ 1 ส่งเสริมการมีส่วนร่วมของประชาชน  แนวทางที่ 2 ส่งเสริมระบบป้องกันและบรรเทาสาธารณภัย  แนวทางที่ 3 พัฒนาระบบการบริหารจัดการ อบต.  แนวทางที่ 4 พัฒนาปรับปรุงแหล่งรายได้และระบบการจัดเก็บภาษี  แนวทางที่ 5 จัดหาที่ดินก่อสร้างสำนักงานและปรับปรุงเครื่องมือเครื่องใช้สำนักงานให้เพียงพอ | ด้านการเมืองการบริหาร |

**3.2 บัญชีโครงการพัฒนาและบัญชีประสานโครงการพัฒนา**

**3.2.1 แบบ ผ.01 บัญชีโครงการพัฒนา**

**บทที่ 4**

109

**แนวทางการติดตามประเมินผล**

การติดตามประเมินผลแผนพัฒนาองค์การบริหารส่วนตำบล เป็นขั้นตอนในการแสวงหาคำตอบว่า โครงการที่นำไปปฏิบัติบรรลุวัตถุประสงค์หรือไม่ อยู่ในระดับใด หรือเป็นการวัดระดับความสำเร็จ ความล้มเหลวของโครงการ

องค์การบริหารส่วนตำบลหนองหงส์ ได้กำหนดแนวทางในการติดตามและประเมินผลโครงการต่างๆ ขององค์การบริหารส่วนตำบลหนองหงส์ ไว้ 3 แนวทาง คือ

1. กำหนดองค์กรรับผิดชอบในการติดตามประเมินผล

2. การกำหนดแนวทาง วิธีการในการติดตามและประเมินผล

3. การกำหนดระยะเวลา/ห้วงเวลาในการติดตามและประเมินผล

1. องค์กรรับผิดชอบในการติดตามประเมินผล

องค์การบริหารส่วนตำบลหนองหงส์ ได้แต่งตั้งคณะกรรมการติดตามและประเมินผลแผนพัฒนาองค์การบริหารสวนตำบลหนองหงส์ ประกอบด้วย

1. นายไพโรจน์ เหมมาลา ผู้ทรงคุณวุฒิ ประธานกรรมการ

2. นายสมชาย นาคสีทอง ส.อบต.ม.5 กรรมการ

3. นายเลิศชาย เกิดเมืองเล็ก ส.อบต.ม.3 กรรมการ

4. นางยินดี เทพรักษา ผู้แทนประชาคม กรรมการ

5. นางประไพ เกิดกลิ่นหอม ผู้แทนประชาคม กรรมการ

6. รพ.สต.บ้านหนองหงส์ ผู้แทนหน่วยงาน กรรมการ

7. วิทยาลัยเทคนิคทุ่งสง ผู้แทนหน่วยงาน กรรมการ

8. นางมณีรัตน์ อินทนู ผู้อำนวยการกองคลัง กรรมการ

9. นายสุทธิ สุทธิพูน หัวหน้าสำนักปลัด กรรมการ

10. นางสาวดวงใจ หนูขาว ผู้ทรงคุณวุฒิ กรรมการ

11. นายชัยวัฒน์ ชัยคชบาล ส.อบต.ม.11 กรรมการและเลขานุการ

มีอำนาจหน้าที่ดังนี้

1. กำหนดแนวทาง วิธีการในการติดตามประเมินผลแผนพัฒนา

2. ดำเนินการติดตามและประเมินผลแผนพัฒนา

3. รายงานผลและเสนอความเห็นซึ่งได้จากการติดตามและประเมินผลแผนพัฒนาต่อสภาท้องถิ่น ผู้บริหารท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกัน อย่างน้อยปีละหนึ่งครั้ง ภายในเดือนธันวาคมของทุกปีทั้งนี้ให้ติดประกาศโดยเปิดเผยไม่น้อยกว่าสามสิบวัน

4. แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

2. กำหนดแนวทาง,วิธีการติดตามประเมินผล

องค์การบริหารส่วนตำบลหนองหงส์ ได้กำหนดแนวทาง วิธีการในการติดตามและประเมินผลโดยการกำหนดรูปแบบที่จะใช้ในการติดตามและประเมินผลเพื่อตรวจสอบว่าการดำเนินการกิจกรรมในแต่ละโครงการอยู่ภายใต้ระยะเวลาและงบประมาณที่กำหนดไว้หรือไม่ และผลของการดำเนินงานตามโครงการเกิดประสิทธิผลและบรรลุวัตถุประสงค์ที่กำหนดไว้หรือไม่

110

2.1 **การติดตามผล** เป็นขั้นตอนในการตรวจสอบการดำเนินกิจกรรมตามโครงการว่าได้ปฏิบัติตามขั้นตอน/กิจกรรมที่กำหนดไว้ในโครงการหรือไม่ การใช้ทรัพยากรเป็นไปอย่างเหมาะสมหรือไม่ โดยดำเนินการใน 3 ขั้นตอนคือ

- **การติดตามโครงการจากแผนการดำเนินงาน**

โดยพิจารณาจากผลของกิจกรรมหลักตามลำดับก่อน – หลัง รวมถึงประมาณการเวลาที่ต้องดำเนินการแต่ละกิจกรรม และพิจารณาการใช้จ่ายในโครงการ โดยพิจารณาเป็นรายกิจกรรม นอกจากนี้จะต้องจัดทำตารางการติดตาม และควบคุมโครงการของแต่ละกิจกรรมทั้งหมดซึ่งดำเนินการ 2 ด้าน คือ ระยะเวลาและค่าใช้จ่าย

**- การติดตามและควบคุมโครงการ**

เป็นการตรวจสอบผลการดำเนินงานจริงของโครงการ ในด้านระยะเวลาและค่าใช้จ่ายตามตารางติดตามและควบคุมโครงการที่ได้จัดทำไว้ โดยเปรียบเทียบกับระยะเวลาและค่าใช้จ่ายที่ได้กำหนดไว้ในกิจกรรม ทั้งนี้ควรกำหนดระยะเวลาในการติดตามผลโครงการ โดยพิจารณาถึงความเหมาะสมของแต่ละโครงการด้วย

**- การรายงานผล**

เป็นการนำเสนอข้อมูลที่ได้จากการติดตามและควบคุมโครงการให้ผู้บริหารและคณะกรรมการติดตามและประเมินผลขององค์การบริหารส่วนตำบลหนองหงส์ ทราบถึงความก้าวหน้าและอุปสรรคที่พบในการดำเนินงานตามโครงการ

**2.2 การประเมินผล** เป็นขั้นตอนในการหาคำตอบและตรวจสอบผลที่เกิดขึ้นจากการนำโครงการไปปฏิบัติและดำเนินโครงการเสร็จแล้ว ว่ามีประสิทธิผลอยู่ในระดับใด เป็นการวัดความสำเร็จและล้มเหลวของโครงการ มีแนวทางและวิธีการดังนี้

|  |  |  |  |
| --- | --- | --- | --- |
| **ประเด็นการประเมินผล** | **ตัวชี้วัด**  **(KPI)** | **เป้าหมาย** | **วิธีการประเมินผล** |
| 1.การนำแผนไปสู่การปฏิบัติ | ร้อยละของจำนวน  แผนงาน/โครงการที่  นำไปสู่การปฏิบัติจริง | ร้อยละ 60 | ตรวจสอบจากข้อบัญญัติงบประมาณรายจ่ายประจำปีและงบประมาณรายจ่ายเพิ่มเติม |
| 2.ความพึงพอใจของประชาชน | ร้อยละของผู้ตอบแบบสอบถามความพึงพอใจ | ร้อยละ 80 | - สำรวจแบบสอบถามความคิดเห็นของประชาชน  - สำรวจโดยใช้การสัมภาษณ์ความคิดเห็นของประชาชน |

**3.การกำหนดระยะเวลา ห้วงเวลาในการติดตามและประเมินผล**

111

กำหนดให้คณะกรรมการติดตามและประเมินผลแผนพัฒนาองค์การบริหารส่วนตำบล

ดำเนินการติดตามและประเมินผลการนำแผนพัฒนาสามปีไปปฏิบัติปีละ 2 ครั้ง ดังนี้

**ตารางแสดงระยะเวลา/ห้วงเวลาในการติดตามและประเมินผล**

**โครงการแผนพัฒนาสามปี (พ.ศ.2560-2562)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ครั้งที่** | **ระยะเวลา/ห้วงเวลาดำเนินการ** | | | | | | | | | | | |
| **พ.ศ.2559** | | | **พ.ศ.2560** | | | | | | | | |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| **1** |  |  |  |  |  |  |  |  |  |  |  |  |
| **2** |  |  |  |  |  |  |  |  |  |  |  |  |

ครั้งที่ 1 ติดตามประเมินโครงการโดยคำนึงตามความเหมาะสมของแต่ละโครงการ

จำนวน 1 ครั้ง ระหว่างเดือน ต.ค.-มี.ค.

ครั้งที่ 2 ติดตามประเมินโครงการในภาพรวมจำนวน 1 ครั้ง ระหว่างเดือน เม.ย.-ก.ย.

รายงานผลและเสนอความเห็นซึ่งได้จากการติดตามและประเมินผลแผนพัฒนา ต่อสภาองค์การบริหารส่วนตำบล ผู้บริหารองค์การบริหารส่วนตำบล คณะกรรมการพัฒนาองค์การบริหารส่วนตำบลและประกาศผลการติดตามและประเมินแผนพัฒนาให้ประชาชนในตำบลทราบโดยทั่วกันภายในเดือนธันวาคม

**คำนำ**

แผนพัฒนาสามปี องค์การบริหารส่วนตำบลหนองหงส์ ประจำปี พ.ศ.2560 – 2562 จัดทำขึ้นตาม ที่คณะกรรมการพัฒนาองค์การบริหารส่วนตำบลหนองหงส์เห็นชอบ สอดคล้องกับแผนยุทธศาสตร์ การพัฒนาองค์การบริหารส่วนตำบลหนองหงส์ เป็นการแปลงแผนยุทธศาสตร์การพัฒนาไปสู่การปฏิบัติ มีลักษณะเป็นการกำหนดรายละเอียดแผนงานโครงการพัฒนา ซึ่งมีความต่อเนื่องและเป็นแผนก้าวหน้าคลอบคลุมระยะเวลาสามปี

องค์การบริหารส่วนตำบลหนองหงส์ หวังเป็นอย่างยิ่งว่าแผนพัฒนาสามปีขององค์การบริหารส่วนตำบลหนองหงส์จะเป็นประโยชน์ ช่วยให้องค์การบริหารส่วนตำบลสามารถดำเนินการพัฒนาได้บรรลุวัตถุประสงค์และเป้าหมายที่วางไว้อย่างมีประสิทธิภาพ เกิดประโยชน์สูงสุดต่อประชาชน

องค์การบริหารส่วนตำบลหนองหงส์ ใคร่ขอขอบคุณเจ้าหน้าที่ทุกท่าน ทุกหน่วยงาน ที่ให้ความร่วมมือในการจัดทำแผนพัฒนาสามปี องค์การบริหารส่วนตำบลหนองหงส์ ให้ลุล่วงไปด้วยดี

องค์การบริหารส่วนตำบลหนองหงส์

**ภาคผนวก**

**สารบัญ**

หน้า

คำนำ ก

บทที่ 1 บทนำ 1

บทที่ 2 สรุปผลการพัฒนาท้องถิ่นในปีที่ผ่านมา 4

บทที่ 3 การนำแผนพัฒนาสามปีไปสู่การปฏิบัติ 11

บทที่ 4 แนวทางการติดตามประเมินผล 109

ภาคผนวก